Hochschule Kehl

D Hochschuel fir effetligi Verwaltig Kaal (dt. Hochschule für öffentliche Verwaltung Kehl) isch aini vu zwoo Hochschuele fir effetligi Verwaltig z Bade-Wirttebärg. Dr Campus lyt z Kaal im Ortenaukrais, d Schweschterhochschuel isch z Ludisburg. D Hochschuel fir effetligi Verwaltig Kaal bietet die Studiegäng aa: Bachelor Public Management: D Studände*ne vu dr Hochschuel sin as Beamti uf Widerruef (Regierisinschpäkteraawärter*ne) bim Land Bade-Wirttebärg yygstellt un wäre fir d Laufbahn vum ghobene nittächnische Verwaltigsdienscht uusbildet. Bachelorstudiegang Digital Verwaltigsmanagement, BA Masterstudiegang Europäisch Verwaltigsmanagement, Master of Arts Masterstudiegang Public Management, näb em Beruef, Master of Arts Masterstudiegang Management vu Cluster un regionale Netzwärch, dytsch-franzesisch, in Zämenarbet mit dr Universitet Stroßburi, Master of Arts Zyl vum Studium D Studände*ne solle dur di vermittlete theoretisch-analytische Fähigkaite, Chänntniss un Handligskumpetänze un dur praktischi Arbet in d Lag versetzt wäre, sischtmatisch un mit aawändigsbezogener wisseschaftliger Methodik in unterschidlige Beruefsfälder vum effetlige Dienscht sälbschtständig chenne schaffe. Fir des bruucht s e Verständnis fir di rächtlige, bolitische, wirtschaftlige un gsellschaftlige Zämehäng im nazionaln, europäische un internazionale Beraich un fir d Brobläm vu dr Verwaltigsorganisazion. Gschicht D Hochschuel isch anne 1971 as „Staatligi Heecheri Verwaltigsfachschuel“ grindet wore; dr Status as Fachhochschuel fir effetligi Verwaltig het si am 1. April 1973 iberchuu. In dr 1980er Johr het s greßeri böuligi Erwyterige gee. Syter anne 2008 haißt d Fachhochschuel Kaal Hochschule für öffentliche Verwaltung Kehl. Im Novämber 2018 isch d Hochschuel an d Stroßebahn Stroßburi–Kaal Rothuus aagschlosse wore. Informazionszäntrum S Informazionszäntrum vu dr Hochschuel Kaal (IZ) isch e zäntrali Yyricxhtig vu dr Hochschuel Kaal, dr Bibliotheksberraich isch effetli zuegängli, d Dienschtlaischtige vum IZ-Rächezäntrum chenne Hochschuel-Extärni aber nit bruuche. In syre jetzige Form git s s Informationszentrum (IZ) syt 2008, wu d Hochschuelbibliothek un s Hochschuelrächezäntrum no § 28 Landeshochschulgesetz Baden-Württemberg fusioniert hän. Syterhär sin Bibliothek un Rächezäntrum „Kumpetänzzentre“ innerhalb vum Informationszentrum (IZ). IZ-Bibliothek Hauptufgab vu dr IZ-Bibliothek isch s, alli Fakultete vu dr Hochschuel mit analoge un digitale Medie un Informazione z versorge. Zue dr 44.214 Printmedie cheme 1642 E-Book im Färnzuegriff, 133 Print-Abo, 198 E-Journal (Stand: 2014). S Bstandsprofil entspricht doderby dr Lehrbiet vu dr Fakultete un umfasst doderomit unter anderem Medie zue dr Biet Rächts- un Kommunalwisseschafte: Arbetsrächt, Böurächt, Beamterächt, Bschaidtächnik, Burgerli Rächt, Dateschutzrächt, Europarächt, Familierächt, Ornigsrächt, Ornigswidrigkaiterächt, Kommunal Abgaberächt, Kommunalrächt, Effetli Rächt, Blanigsrächt, Verwaltigsrächt, Verwaltigsprozässrächt, Sozialrächt, Staatsrächt, Umwälträcht, Umwältverwaltigsrächt, Zivilrächt, Zivilprozässrächt Wirtschafts-, Informazions- un Sozialwisseschafte: Abgaberächt, Bedailigungs- un Chrankehuusmanagement, Bedribswirtschaftslehr, Changemanagement, Finanzmanagement, Finanzwisseschaft, Gender, Gmaindswirtschaftsrächt, Huushalts-, Chasse- un Rächnigswäse, Internazionali Wirtschaftsbezieige, Kommunalbolitik, Nei Styrigsmodäll, Organisazions- un Kommunikazionspsichology, Personal, Bolitischi Soziology, Kommunal Wirtschaftsrächt, Psichology, Soziali un Interkulturälli Kumpetänze, Statischtik un Empirischi Methodelehr, Verwaltigsinformatik, Verwaltigsmanagement, Volkswirtschaftslehr, Wirtschaftsferderig Zue dr Medie in dr IZ-Bibliothek ghere syt 2008 au d Bständ vum 1996 grindete Europäische Dokumäntazionszäntrum Kaal, wu bis dert im „Euro-Institut Kehl“ gsii sin. Ufgstellt sin d Printmedien uf dr 495 m² große Bibliotheksflechi noch em Freihandprinzip, uuslehne duet mer si iber e d Ortsuusleie über ein RFID-Sischtem. D Medie sin au iber dr SWB verfiegbar. IZ-Rächezäntrum S IZ-Rächezäntrum unterstützt u. a. die Aawändige: Bachelorwissesbasis: zäntrali Ablag vu Skripte, Lesigskizze un Handout im Intranet vu dr Hochschuel Kaal Weblog verwaltungmodern.de Alumni-Portal fir d Pflääg vum Kontakt mit eemolige Studänte*ne Anderi Standardaawändige, wu pflägt un gwartet wäre, sin u. a. dr Webufdritt, s E-Mailsischtem un dr BSCW](Basic Support for Cooperative Work). Zue dr Ufgabe vum IZ-Rächezäntrum ghere au d Wartig vu dr PC in dr Labor, d Adminischtrazion vu dr Server un vum Netz, d Unterstitzig vu dr Verwaltigs-EDV un s Druckmanagement, derzue au d Programmierig vu neie Aawändige, wu in dr Verwaltig fir d Adminischtrazion vum Bachelorstudiegang yygsetzt wäre. Lyt an dr Hochschuel Kaal Weblink Offiziälli Websyte Fueßnote